Federal University of Agriculture, Abeokuta

Yunifásítì ẹ̀kọ́ ọ̀gbìn ti ìjọba àpapọ̀, Abẹ́òkúta (FUNAAB)

 Ìtàn-àkọọ́lẹ̀ 
Yunifásítì ẹ̀kọ́ ọ̀gbìn ti ìjọba àpapọ̀ ti o wa ni ìlú Abeokuta ni ìpínlẹ̀ Ògùn ni ìjoba àpapọ̀ da silẹ̀ ni ọjọ́ kini oṣù kini ọdún 1988 (1 January 1988). Ìjọba àpapọ̀ pa  yunifásítì ìmọ̀ ẹrọ mẹrin papọ̀ mọ awọn yunifásítì mẹrin miran ni ọduń 1984 ki o to di wípé wọ́n ni ki wọ́n da dúró. Eléyì ló fa ìdásílẹ̀ yunifásítì ẹ̀kọ́ ọ̀gbìn méjì, ọ̀kan si ìlú Abeokuta ati èkejì sí ìlú Mákúrdi. 

Ni ọjọ́ kan naa yi ni ìjọba yan ọ̀jọ̀gbọ́n Nurudeen Ọlọrun-Nimbe Adedipẹ gẹ́gẹ́ bi igbákejì aláṣẹ àkọ́kọ́ ti yunifásítì ẹ̀kọ́ ọ̀gbìn Abeokuta. Ọ̀jọ̀gbọ́n Adedipẹ dáwọ́lé iṣẹ́ ni pẹrẹwu lábẹ́ àṣẹ́ ní ọjọ́ kejìdín-lọ́gbọ̀n oṣù kinni ọdún 1988 (28 January 1988). Fún ọ̀pọ̀lọpọ̀ ọdún ni wọ́n ti ṣèsì gba ọjọ́ ti ọ̀jọ̀gbọ́n Adédípẹ̀ dáwọ́lé iṣẹ́ gẹ́gẹ́ bí ọjọ́ ìdásílẹ̀. Nígbàtí tí wọ́n ṣe àtúnyẹ̀wò sí ̀ofin tí ó dá yunifásítì yí sílẹ̀, àjọ ìgbìmọ̀ ṣe ìpinnu nínú ìpàdé kẹtale-laadọta rẹ (53 statutory council meeting) ní oṣù kẹfà ọdún 2010 (June 2010) dá ọjọ́ ìdásílẹ̀ padà sí ọjọ́ kinni oṣù kínní ọdún 1988 (1 January 1988) gẹ́gẹ́ bí òfin tí ó dá Yunifásítì ẹ̀kọ́ ọ̀gbìn yi ṣe làá sílẹ̀.     

Kí ó tó di wípé yunifásítì ẹ̀kọ́ ọ̀gbìn Abeokuta (FUNAAB) wáyé, ìjọba ti kọ́kọ́ ṣe ìdásílẹ̀ ilé-ẹ̀kọ́ gíga ti ìmọ̀ ẹ̀rọ, Abéòkúta ní ọdún 1983. Sùgbọ́n nígbà tí ó di ọdún 1984 ní ìjọba pa ilé ẹ̀kọ́ gíga yi pọ mọ Yunifásítì eko (University of Lagos) tí wọ́n sì yí orúkọ rẹ padà sí ilé-ìwé gíga ti ẹ̀kọ́ ìjìnlẹ̀ àti ti imo ero ti ilu Abeokuta (College of Science and Technology, Abeokuta) (COSTAB) kí ó tó di wípé o da dúró ní oṣú kíní ọdún 1988.     

Ilé-ẹ̀kọ́ gíga  Yunifásítì yí bẹ̀rẹ̀ iṣẹ́ ìkọ́ ẹ̀kọ́ ní gbọ̀ngan ilé-ìwé Abẹ́òkúta girama tí àtijọ́ tí ó wà ní ìgboro ìsàlẹ̀-ìgbèhìn. Yunifásítì yí parí ìṣípò padà rẹ lọ sí ibi tí yí ò wà títí láìyẹsẹ̀ ní òpòpónà Alábàtà ní ọdún 1997.     

Ní ìbẹ̀rẹ̀ pẹ̀pẹ̀, ẹ̀ka ìkọ́ ẹ̀kọ́ marun-un ni wọ́n kọ́kọ́ fi lélẹ̀ ní yunifásítì yí ní oṣù kẹwàá ọdún 1988.                                 

 Ile-ẹkọ Federal ti Ogbin Abeokuta  
 Ojo Ile-Oye Ile-Oorun Naijiria
Àwọn Ìtọ́kasí